Diari Oficial de la Generalitat Valenciana


Sumari del DOGV 3503, del 26-05-1999 (1999/4826)

ORDRE de 13 de maig de 1999, de la Conselleria d'Ocupació, Indústria i Comerç, per la qual es regula el permís dels treballadors a fi de poder exercir el dret al vot en les eleccions del 13 de juny de 1999.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/05/13/(2)/dof/vci/html**

### Dades del document

Número de DOGV
:   3503

Data del DOGV
:   26-05-1999

Secció del DOGV
:   I. DISPOSICIONS GENERALS

Número del document
:   1999/4826


Data del document
:   13-05-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Descriptors 

:   * jornada de treball
    * legislació
    * eleccions locals
    * eleccions regionals
    * dret de vot

ORDRE de 13 de maig de 1999, de la Conselleria d'Ocupació, Indústria i Comerç, per la qual es regula el permís dels treballadors a fi de poder exercir el dret al vot en les eleccions del 13 de juny de 1999. [1999/X4826]
  
Convocades eleccions a les Corts Valencianes mitjançant el Decret 8/1999, de 19 d'abril, del president de la Generalitat Valenciana (DOGV de 20 d'abril de 1999), eleccions de diputats al Parlament Europeu, per mitjà del Reial Decret 595/1999, de 19 d'abril (BOE de 20 d'abril de 1999), i eleccions locals mitjançant el Reial Decret 606/1999, de 19 d'abril (BOE de 20 d'abril de 1999), que tindran lloc el diumenge 13 de juny de 1999, i d'acord amb allò que s'ha disposat en el Reial Decret 605/1999, de 16 d'abril (BOE de 17 d'abril de 1999), pel qual es dicten normes de regulació complementària dels processos electorals; després de l'acord previ amb la Delegació de Govern, és procedent adoptar en l'àmbit de la Comunitat Valenciana les mesures corresponents respecte de l'horari laboral dels treballadors que no gaudisquen en l'esmentat dia del descans setmanal. Amb esta finalitat, de conformitat amb les mencionades normes i amb allò que s'ha disposat en el Reial Decret 4.105/1982, de 29 de desembre, en el Decret 4/1997, de 26 de febrer, del president de la Generalitat Valenciana, i en el Decret 34/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Ocupació, Indústria i Comerç,
  
ORDENE
  
Article 1
  
El diumenge 13 de juny de 1999, les empreses on presten els seus serveis treballadors que tinguen la condició d'electors, i que no gaudisquen en aquest dia del descans setmanal previst en l'article 37 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, concediran als treballadors permís perquè puguen participar en les eleccions convocades. El dit permís serà retribuït per l'empresa de conformitat amb allò que s'ha establit en l'article 37.3.d) de la norma legal anteriorment esmentada.
  
Article 2
  
La concessió del permís a què es refereix l'apartat anterior s'ajustarà a les següents normes:
  
a) Treballadors l'horari de treball dels quals no coincidisca amb el de l'obertura de les meses electorals, o ho faça per un període inferior a dues hores.
  
- En estos supòsits no tindran dret a permís retribuït.
  
b) Treballadors l'horari de treball dels quals coincidisca en dues o més hores i menys de quatre amb l'horari d'obertura de les meses electorals.
  
- Gaudiran de permís retribuït de dues hores.
  
c) Treballadors l'horari de treball dels quals coincidisca en quatre o més hores i menys de sis amb l'horari d'obertura de les meses electorals.
  
- Gaudiran de permís retribuït de tres hores.
  
d) Treballadors l'horari de treball dels quals coincidisca en sis o més hores amb l'horari d'obertura de les meses electorals.
  
- Gaudiran d'un permís retribuït de quatre hores.
  
En tots els casos anteriors, quan, per tractar-se de treballadors contractats a temps parcial, realitzaren una jornada inferior a l'habitual en l'activitat, la duració del permís abans ressenyat es reduirà en proporció a la relació entre la jornada de treball que desenrotllen i la jornada habitual dels treballadors contractats a temps complet en la mateixa empresa.
  
Correspondrà a l'empresari la distribució, d'acord amb l'organització del treball, del període en què els treballadors disposen del permís per a acudir a votar.
  
Article 3
  
Els treballadors per compte d'un altre que el diumenge 13 de juny no gaudisquen del descans setmanal, i hagen sigut nomenats presidents o vocals de les meses electorals, i també els que acrediten la seua condició d'interventors, tenen dret a un permís retribuït durant el dia de la votació i un de cinc hores en la jornada immediatament posterior. Esta reducció de jornada de cinc hores correspondrà igualment als esmentats presidents, vocals i interventors encara que gaudiren del descans setmanal en la jornada del 13 de juny.
  
Així mateix, els que acrediten la seua condició d'apoderats, tenen dret a un permís retribuït durant el dia de la votació, si no gaudeixen en esta data del descans setmanal.
  
Si algun dels treballadors compresos en qualsevol dels dos supòsits anteriors haguera de treballar en el torn de nit en la data immediatament anterior a la jornada electoral, l'empresa, a petició de l'interessat, haurà de canviar-li el torn, a l'efecte de poder descansar la nit anterior al dia de la votació.
  
Article 4
  
Les reduccions de jornada com a conseqüència dels permisos desenrotllats en els anteriors apartats no comportarà minva de la retribució que per tots els conceptes estigueren obtenint els treballadors, i servirà com a justificació adequada -d'acord tot l'anterior amb allò que s'ha establit en l'article 37.3.d) de l'Estatut dels Treballadors- la presentació de certificat de vot o, si és procedent, l'acreditació de la mesa electoral corresponent.
  
DISPOSICIÓ ADDICIONAL
  
Única
  
Les regles sobre concessió de permisos retribuïts contingudes en la present ordre, seran així mateix aplicables als funcionaris al servei de les administracions públiques, d'acord amb la normativa específica que hi resulte d'aplicació.
  
València, 13 de maig de 1999
  
El conseller d'Ocupació, Indústria i Comerç,


Còpia Permalink ELI